《昙花》
清代·范咸

一茎数蕊尽丛生，粉晕檀心画不成。静态雪花堪比洁，幽香莲叶与同清。

已蠲浓艳消尘劫，应散诸天入梵声。传是西方来小种，净因我亦未忘情。

作者简介：清浙江钱塘人，字贞吉，号九池。雍正元年进士。官至御史，曾巡视台湾。有《周易原始》、《读经小识》、《碧山楼古今文稿》、《柱下奏议》、《台湾府志》、《浣浦诗钞》等。